Man sterf ná hy kakkerlakeet-kompetisie wenEdward Archbold. Foto: Facebook ŉ 32-jarige man is dood nadat hy Vrydagaand aan ŉ kakkerlakeet-kompetisie deelgeneem en gewen het. NBC News berig Edward Archbold, van Florida in Amerika, was Vrydagaand die ster van die partytjie by Deerfield Beach, ŉ bietjie windmakerig en was reg om enigiets te doen, selfs om aan ŉ kompetisie deel te neem om kakkerlakke en ander insekte te eet. Hy het die kompetisie gewen, waarvan die prys ŉ luislang was, maar het kort daarna gesterf. Ná die kompetisie het hy begin siek voel en begin braak. Hy het in ŉ winkel ineengestort en is later dood verklaar. Die polisie van Deerfield Beach gaan ŉ nadoodse ondersoek doen om die oorsaak van sy dood te bepaal. Lees meer hier